Mike Thackwell je upokojeni novozelandski dirkač Formule 1. Debitiral je v sezoni 1980, ko je nastopil na treh Velikih nagradah, a se mu je uspelo kvalificirati le na Veliko nagrado Kanade, kjer pa je odstopil že v prvem krogu zaradi trčenja. V sezoni 1984 je nastopil še na dveh Velikih nagradah, ponovno pa se mu je uspelo kvalificirati le na Veliko nagrado Kanade, kjer je zopet odstopil, tokrat v devetindvajsetem krogu zaradi odpovedi motorja. Za tem ni več nikoli dirkal v Formuli 1.